**Projektas**

**ŠILUTĖS RAJONO SAVIVALDYBĖS**

**TARYBA**

**sprendimas**

**DĖL VIEŠOSIOS ĮSTAIGOS ŠILUTĖS LIGONINĖS METINIŲ FINANSINIŲ ATASKAITŲ RINKINIO PATVIRTINIMO IR PRITARIMO ĮSTAIGOS VEIKLOS ATASKAITAI**

2020 m. balandžio d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir 3 dalies 5 punktu, Lietuvos Respublikos viešųjų įstaigų įstatymo 10 straipsnio 1 dalies 6 punktu, 5 ir 8 dalimis, Lietuvos Respublikos sveikatos priežiūros įstaigų įstatymo 28 straipsnio 10 punktu, Šilutės rajono savivaldybės taryba n u s p r e n d ž i a:

1. Patvirtinti viešosios įstaigos Šilutės ligoninės 2019 metų metinių finansinių ataskaitų rinkinį ([pridedama](TUR15priedas1.zip)).

2. Pritarti viešosios įstaigos Šilutės ligoninės 2019 metų veiklos ataskaitai ([pridedama](TUR15priedas2.docx)).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Virgilijus Pozingis

2020-04-

Dalia Rudienė

2020-04-09

Arvydas Bielskis

2020-04-08

Vita Stulgienė

2020-04-08

Rengė Zita Tautvydienė, tel. (8 441) 79 206, el. p. zita.tautvydiene@silute.lt

2020-04-07

ŠILUTĖS RAJONO SAVIVALDYBĖS ADMINISTRACIJOS

ŪKIO SKYRIAUS TURTO POSKYRIS

AIŠKINAMASIS RAŠTAS

**Dėl TARYBOS SPRENDIMO** „**DĖL VIEŠOSIOS ĮSTAIGOS ŠILUTĖS LIGONINĖS METINIŲ FINANSINIŲ ATASKAITŲ RINKINIO PATVIRTINIMO IR PRITARIMO ĮSTAIGOS VEIKLOS ATASKAITAI“ PROJEKTO**

2020 m. balandžio 7 d.

Šilutė

|  |  |
| --- | --- |
| ***1. Parengto projekto tikslai ir uždaviniai.*** | |
| Patvirtinti viešosios įstaigos Šilutės ligoninės 2019 metų finansines ataskaitas, susipažinti su Įstaigos veikla 2019 metais. |  |
| ***2. Kaip šiuo metu yra sureguliuoti projekte aptarti klausimai.*** | |
| Pagal [Lietuvos Respublikos vietos savivaldos įstatymo](https://www.e-tar.lt/portal/lt/legalAct/TAR.D0CD0966D67F/asr) 16 straipsnio 2 dalies 19 punktą išimtinė savivaldybės tarybos kompetencija viešųjų įstaigų, kurių savininkė yra savivaldybė, metinių veiklosataskaitų ir atsakymų į savivaldybės tarybos narių paklausimus išklausymas reglamento nustatyta tvarka, sprendimų dėl šių ataskaitų ir atsakymų priėmimas, o pagal 3 dalies 5 punktą paprastoji savivaldybės tarybos kompetencija yra savivaldybės viešųjų įstaigų, kurių savininkė yra savivaldybė, finansinių ataskaitų rinkinių tvirtinimas.  Pagal [Lietuvos Respublikos viešųjų įstaigų įstatymo](https://www.e-tar.lt/portal/lt/legalAct/TAR.1E52802BE548/asr) 10 straipsnio 1 dalies 6 punktą viešosios įstaigos visuotinis dalininkų susirinkimas per 4 mėnesius nuo finansinių metų pabaigos tvirtina metinių finansinių ataskaitų rinkinį, o pagal 10 straipsnio 5 dalį kiekvienais metais per 4 mėnesius nuo viešosios įstaigos finansinių metų pabaigos turi įvykti eilinis visuotinis dalininkų susirinkimas, kuriam įstaigos vadovas privalo pateikti viešosios įstaigos metinių finansinių ataskaitų rinkinį ir praėjusių finansinių metų viešosios įstaigos veiklos ataskaitą. Pagal minėto įstatymo 10 straipsnio 8 dalį viešosios įstaigos savininko raštiški sprendimai prilyginami visuotinio dalininkų susirinkimo sprendimams.  Pagal [Lietuvos Respublikos sveikatos priežiūros įstaigų įstatymo](https://www.e-tar.lt/portal/lt/legalAct/TAR.C81BD50A27C6/asr) 28 straipsnio 10 punktą, Lietuvos nacionalinės sveikatos sistemos viešosios įstaigos steigėjo kompetencija turėti kitokių teisių ir pareigų, jei jos neprieštarauja įstatymams.  Viešoji įstaiga [Šilutės ligoninė 2020 m. kovo 25 d. raštu Nr. (1.1.7)S-47p](TUR15priedas5.pdf) „Dėl VšĮ Šilutės ligoninės veiklos ataskaitos pateikimo“ pateikė Įstaigos veiklos ataskaitą, o [2020 m. balandžio 7 d. raštu Nr. (1.1.14)S-78p](TUR15priedas6.pdf) pateikė Įstaigos 2019 metų finansinių ataskaitų rinkinį, nepriklausomo auditoriaus išvadą.  Finansinės būklės ataskaita pagal 2019 m. gruodžio 31 d. duomenis:  1) Įstaigos ilgalaikis turtas – 468 399 Eur; trumpalaikis turtas – 949 425 Eur, iš to skaičiaus: atsargos – 46 920 Eur, išankstiniai apmokėjimai – 11 187 Eur, per vienus metus gautinos sumos – 645 972 Eur, pinigai ir pinigų ekvivalentai – 245 346 Eur. Turtas iš viso – 1 417 824 Eur.  2) Finansavimo sumos – 66 806 Eur, įsipareigojimai – 1 191 083 Eur (ilgalaikiai įsipareigojimai – 62 775 Eur, trumpalaikiai įsipareigojimai – 1 128 308 Eur (ilgalaikių įsipareigojimų einamųjų metų dalis – 31 945 Eur, tiekėjams mokėtinos sumos – 217 612 Eur, su darbo santykiais susiję įsipareigojimai – 429 920 Eur, sukauptos mokėtinos sumos – 446 878 Eur, kiti trumpalaikiai įsipareigojimai – 1 953 Eur), grynasis turtas – 159 935 Eur (dalininkų kapitalas – 663 099 Eur, sukauptas deficitas – 503 164 Eur (einamųjų metų perviršis – 197 346 Eur, ankstesniųjų metų deficitas – 700 510 Eur). Finansavimo sumų, įsipareigojimų, grynojo turto ir mažumos dalies iš viso – 1 417 824 Eur.  Pagrindinės veiklos pajamos – 6 414 327 Eur, iš to skaičiaus: finansavimo pajamos – 61 049 Eur, pagrindinės veiklos kitos pajamos – 6 353 278 Eur. Pagrindinės veiklos sąnaudos – 6 223 764 Eur, iš to skaičiaus: darbo užmokesčio ir socialinio draudimo – 4 979 452 Eur, nusidėvėjimo ir amortizacijos – 72 196 Eur, komunalinių paslaugų ir ryšių – 180 083 Eur, komandiruočių – 2 452 Eur, transporto – 25 650 Eur, kvalifikacijos kėlimo – 7 946 Eur, paprastojo remonto ir eksploatavimo – 102 440 Eur, nuvertėjimo ir nurašytų sumų – 9 278 Eur, sunaudotų ir parduotų atsargų savikaina – 694 758 Eur, nuomos – 3 309 Eur, kitų paslaugų – 148 803 Eur, kitos sąnaudos – 15 953 Eur. Pagrindinės veiklos perviršis – 190 563 Eur. Kitos veiklos rezultatas – 0 Eur. Finansinės ir investicinės veiklos rezultatas – 6 783 Eur. Grynasis perviršis – 197 346 Eur.  Viešosios įstaigos Šilutės ligoninės 2019 m. veiklos ataskaitą parengė vyriausiasis gydytojas Viktoras Šileikis. Ataskaita [pridedama.](TUR15priedas5.pdf) | |
| ***3. Kokių pozityvių rezultatų laukiama.*** | |
| Vadovaujantis teisės aktais, patvirtintos Įstaigos 2019 metų metinės finansinės ataskaitos, susipažinta su Įstaigos veikla. | |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** | |
| Nenumatoma. | |
| ***5. Kokie šios srities aktai tebegalioja (pateikiamas aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti,, priėmus teikiamą projektą.*** | |
| Nėra. | |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** | |
| Antikorupcinio vertinimo atlikti nereikia. | |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.*** | |
| Viešosios įstaigos Šilutės ligoninės 2019 metų metinių finansinių ataskaitų auditą atliko UAB „Audito tikslas“.  Auditoriaus nuomone, finansinės ataskaitos visais reikšmingais atžvilgiais teisingai pateikia viešosios įstaigos Šilutės ligoninės 2019 m. gruodžio 31 d. finansinę būklę ir tą dieną pasibaigusių metų finansinius veiklos rezultatus bei pinigų srautus, vadovaujantis Lietuvos Respublikoje galiojančiais teisės aktais, reglamentuojančiais buhalterinę apskaitą ir finansinių ataskaitų sudarymą ir Viešojo sektoriaus apskaitos ir finansinės atskaitomybės standartus. Metinių finansinių ataskaitų auditoriaus [išvada](TUR15priedas3.pdf) ir [audito ataskaita](TUR15priedas4.pdf) pridedamos. | |
| ***8. Projekto autorius ar autorių grupė.*** | |
| Zita Tautvydienė, Ūkio skyriaus Turto poskyrio vedėja. | |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** | |
| Viešoji įstaiga Šilutės ligoninė, metinių finansinių ataskaitų rinkinys, veiklos ataskaita. | |
| ***10. Kiti, autorių nuomone, reikalingi pagrindimai ir paaiškinimai.*** | |
| Nėra. | |

Ūkio skyriaus Turto poskyrio vedėja Zita Tautvydienė